ક્રિકેટથી રાજનીતિમાં પહોચેલા અને તાજેતરમાં પાકિસ્તાનના વડાપ્રધાન બનેલા ઈમરાન ખાન પાસે પાક પ્રજાને ઘણા સુધારાનો આશાવાદ છે. ઈમરાન ખાનના વડપણ નીચે આતંકવાદી પ્રવૃત્તિઓ દૂર થાયતેવું પણ ચર્ચાઈ રહ્યું છે. ક્રિકેટ ક્ષેત્રે ઈમરાનખાનના ભારતીય મિત્રો સુનીલ ગાવસ્કર, નવજોતસિંહ સિધ્ધુને કપીલદેવ સહિતના અન્યો પણ એવું ઈચ્છી રહ્યા છેકે, ઈમરાનખાન ભારત પાક વચ્ચે સંબંધો સુધારવા પહેલ કરશે ત્યારે આ ચર્ચા વચ્ચે વડાપ્રધાન નરેન્દ્રમોદીએ પણ પાક પીએમ ઈમરાનખાન પાસે સકારાત્મક અભીગમ સેવ્યો છે. પીએમ મોદીએ ઈમરાનખાનને પત્ર લખી શુભેચ્છા પાઠવી છે અને ભારત પાકિસ્તાન વચ્ચે શાંતિપૂર્ણ સંબંધો વિકસાવવા પર ભાર મૂકયો છે.